《依韵酬高大伯敦兼简许六仙屏 其一》
清代·吴坤修

百战惨何极，藐躬当劫余。苍黄事戎马，寂寞置琴书。

泪为群黎洒，家无担石储。自知狂足哂，举世可容予。

作者简介：（1816—1872）清江西新建人，字竹庄。捐纳从九品，分发湖南。咸丰间为湘军水师司军械。旋领新募“彪字营”，转战赣、皖。同治间官至安徽布政使、署巡抚。曾刊《半亩园丛书》。有《三耻斋诗集》。